GUNKUL กัญชงสะบัดช่อ
รอบปีที่ผ่านมา หุ้นโรงไฟฟ้าค่อนข้างเงียบเหงา แต่สำหรับ GUNKUL กลับหวือหวา จากเดิมเป็นหุ้นต่ำ 3 บาท ปัจจุบันยกสถานะเป็นหุ้น 5 บาทไปแล้ว
รอบปีที่ผ่านมา หุ้นโรงไฟฟ้าค่อนข้างเงียบเหงา แต่สำหรับ GUNKUL กลับหวือหวา จากเดิมเป็นหุ้นต่ำ 3 บาท ปัจจุบันยกสถานะเป็นหุ้น 5 บาทไปแล้ว
22 ม.ค. 2565

คุณค่าบริษัท
รอบปีที่ผ่านมา หุ้นโรงไฟฟ้าค่อนข้างเงียบเหงา แต่สำหรับบริษัท กันกุลเอ็นจิเนียริ่ง จำกัด (มหาชน) หรือ GUNKUL กลับหวือหวา จากเดิมเป็นหุ้นต่ำ 3 บาท ปัจจุบันยกสถานะเป็นหุ้น 5 บาทไปแล้ว ในขณะที่มูลค่าการซื้อขายก็หนาแน่น จนติดโผ Most Active ไปแล้วเช่นกัน
การปรับตัวขึ้นมาของหุ้น GUNKUL เนื่องจากมีปัจจัยบวกเฉพาะตัว เริ่มจากธุรกิจรับเหมาก่อสร้าง (EPC) ซึ่งปัจจุบันมีมูลค่างานในมือ (Backlog) ประมาณ 7,000 ล้านบาท คาดจะรับรู้รายได้ในปี 2565 ประมาณ 3,000 ล้านบาท
ส่วนธุรกิจพลังงานทดแทน ก็เตรียมความพร้อมไว้แล้ว เพื่อรองรับแผน PDP2022 ที่จะมีการเพิ่มสัดส่วนพลังงานสะอาด โดยมองว่ามีโอกาสจากที่ภาครัฐจะมีการปรับเพิ่มการรับซื้อไฟฟ้าจากพลังงานลมเป็น 1,500 เมกะวัตต์ และน่าจะเปิดรับซื้อไฟฟ้าได้ในช่วงไตรมาส 3-4 ของปี 2565
ด้านธุรกิจเทรดดิ้ง แม้เติบโตไม่หวือหวา แต่มีงานใหม่เข้ามาต่อเนื่อง
โดยไฮไลท์ที่น่าจับตาที่คาดจะมาหนุนการเติบโตของ GUNKUL ในปี 2565 อยู่ที่ธุรกิจกัญชง ซึ่งเป็นธุรกิจใหม่ โดยช็อตแรกช่วงปลายเดือน มี.ค. 2565 บริษัทจะมีการตัดดอกกัญชงที่ปลูกโดยบริษัท เพื่อทยอยส่งมอบให้กับองค์การเภสัชกรรม (อภ.) ในราคา 45,000 บาทต่อกิโลกรัม เพื่อนำไปใช้ประโยชน์ทางการแพทย์
ส่วนโรงสกัดสาร CBD  ขนาดกำลังการผลิต 200 กิโลกรัมต่อวัน คาดโรงสกัดพืชกัญชงจะได้รับใบอนุญาตในเดือนเม.ย. นี้ ก็จะส่งผลให้ในปี 2565 บริษัทสามารถรับรู้รายได้จำนวน 9 เดือน หรือประมาณ 700-800 ล้านบาท หากมีการรับรู้รายได้เต็มปีก็จะอยู่ที่ประมาณ 1,000 ล้านบาท และมีโอกาสที่ปี 2566 จะมีรายได้จากกัญชงประมาณ 2,000 ล้านบาท
นอกจากนี้ ยังมีปัจจัยบวกจากการได้จับมือกับบริษัท เจ มาร์ท จำกัด (มหาชน) หรือ JMART และบริษัท ซิงเกอร์ประเทศไทย จำกัด (มหาชน) หรือ SINGER ตั้งบริษัทร่วมทุน ในการติดตั้งระบบโซลาร์รูฟท็อป และ EV Charging Station ในเครือกลุ่ม JMART ที่จะมาช่วยหนุนการเติบโตอีกด้วย
สำหรับการประเมินมูลค่า (Valuation) ปัจจุบันราคาหุ้นซื้อขายกันที่ P/E ระดับ 14.96 เท่า เทียบกับ P/E ตลาดโดยรวมที่ระดับ 21.01 เท่า ถือว่าราคาซื้อขายยังต่ำกว่าตลาด แต่อย่างไรก็ตาม ถ้าดูจาก P/BV ที่ระดับ 3.97 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
ผู้ถือหุ้นรายใหญ่    
รายชื่อกรรมการ